OzLabs/hebrew-wiki-articles huggingface dataset:
ים גראו

ים גראו (בספרדית: Mar de Grau; נהגה: מאר דה גראו; מילולית: "הים של גראו") הוא שמו הרשמי של ים שולי באוקיינוס השקט בשליטתה של המדינה הדרום אמריקאית פרו.

אורכו של ים זה כ-3,079.50 קילומטרים; שטחו של ים גראו 1,140,647 קילומטרים רבועים.

היים משתרע בין בוקה דה קפונז (ראש קפונז), שבצפון פרו, ועד פונטו קונקורדיה (נקודת קונקורדיה) שבדרום פרו (קו הרוחב של העיר טאקנה שבדרום פרו).

רוחבו של הים, מהחוף של פרו, ועד למרחק של 200 מיילים ימיים (370.4 קילומטרים) לתוך אוקיינוס השקט.

== היסטוריה ==
=== מקור השם ===

שמו של ים שולי זה ניתן לו רשמית ב - 24 במאי 1984.

הים נקרא על שמו של מיגל גראו סמינאריו, קצין בצבא פרו, הנחשב בפרו ובבוליביה כגיבור של מלחמת האוקיינוס השקט שנלחם נגד צ'ילה. במהלך המלחמה הוביל גראו את ההגנה על חופי פרו ובוליביה והצליח לעצור את הצי הצ'יליאני במשך שישה חודשים רצופים, עד שנפל במהלך קרב אנגאמוס.

=== תחום כלכלי ימי ===

בשנת 1947 הכריזה פרו על ים גראו כולו כאזור כלכלי שלה. ארצות הברית התנגדה להכרזה זו.

פרו חתמה על אמנה עם צ'ילה בשנת 1954, ועם אקוודור בשנת 1975, והן מכירות בדרישתה של פרו.

== כלכלה ==

ים גראו הוא האזור הכלכלי החשוב ביותר של פרו. דיג המתבצע בשטח ים זה מהווה מרכיב רב משמעות בכלכלת פרו - פרו נחשבת לאחת מיצואניות הדגים הגדולות בעולם, בזכות היקף הדגה בים גראו.

כמו כן חופי הים מהווים בסיס מרכזי לתיירות אל פרו, ומרבית המלונות בפרו שוכנים לחופו של ים גראו.

== ראו גם ==
* זרם הומבולדט (זרם פרו)
* מלחמת האוקיינוס השקט

== לקריאה נוספת ==

<div class="mw-content-ltr">• US Department of Commerce, [https://books.google.co.il/books?id=W75tFXcYib8C&pg=PA347&lpg=PA347&dq=%22Mar+de+Grau%22&source=bl&ots=Y9EuwzKieX&sig=ACfU3U2mzuu1GsEmvch4IG-nM6F8NOZdvQ&hl=en&sa=X&ved=2ahUKEwjV3pqzv83rAhWH2KQKHTrgDTA4KBDoATAEegQIBhAB#v=onepage&q=%22Mar%20de%20Grau%22&f=false World SwordFish Fisheries, Volume 4, Latin America, Part A. South America], P 374</div>

== קישורים חיצוניים ==
* [https://www.worldatlas.com/articles/where-is-the-mar-de-grau.html תיאור ים גראו]

== הערות שוליים ==

גראו
ים ריסר-לארסן

ים ריסר-לארסן (באנגלית: Riiser-Larsen Sea) הוא ים שולי הסמוך לאוקיינוס הדרומי. ים זה גובל בחופי מזרח אנטארקטיקה ומצוי דרומית לאוקיינוס ההודי.

גבולות ים זההם רכס אסטריד (רכס תת-מימי) שמהווה את הגבול המערבי של הים, ורכס גאנרוס ממזרח - היינו בין קו אורך 14 מזרח, וקו אורך 30 מזרח, ומדרום לקו רוחב 65 דרום.

הים גובל בים לאזארב שממערב לו, ובים הקוסמונאוטים שממזרח לו.

שמו של הים הוצע על ידי ברית המועצות, השם לא אושר רשמית על ידי הארגון ההידרוגרפי הבינלאומי.

מדרום לים הוא גובל בחוף אסטריד הנסיכה ובחוף הנסיכה ראגנהילד שבארץ המלכה מוד, וכן, בקצהו המערבי של הים הוא גובל במדף הקרח לאזארב.

== מחלוקת על שמו של הים ==

שמו של ים ריסר-לארסן ניתן לו בשנת 1962 על ידי המשלחת הסובייטית לאנטארקטיקה.

הים נקרא על שמו של חלוץ התעופה הנורווגי, וחוקר הקטבים היימר ריסר-לארסן (Hjalmar Riiser-Larsen). טיוטת השמות IHO 2002 לא אושרה על ידי הארגון ההידרוגרפי הבינלאומי, ולכן מסמך הארגון משנת 1953 (שאינו מכיל את השם) נותר בתוקף. בשל כך, רשויות מיפוי מובילות אין משתמשות בשמו של הים (ובהם האטלס העולמי משנת 2014 של נשיונל ג'יאוגרפיק, וכן השם אינו מופיע באטלסים בריטיים, אולם כן מופיע באטלסים ומפות סובייטיות ורוסיות.

== גאוגרפיה ==
עומקו של ים ריסר-לארסן עולה על 3,000 מטר ברוב שטחו - קרקעיתו של הים מישורית.

הים מכוסה בקרח צף במרבית ימות השנה.

שטחו של ים ריסר-לארסן 1,138,000 קילומטרים רבועים.

== לקריאה נוספת ==

<div class="mw-content-ltr">• Hass, H. C., [https://epic.awi.de/id/eprint/11209/ Climate reconstructions from the Riiser Larsen Sea (Antarctica) and the Yermak Plateau (Arctic Ocean): A comparison of high-latitude sedimentary environments], Sediment 2003, 10-14 June, Wilhelmshafen, Germany</div>

<div class="mw-content-ltr">• Ron Kwok, Shirley S. Pang, Sahra Kacimi, [https://www.elementascience.org/article/10.1525/elementa.226/# Sea ice drift in the Southern Ocean: Regional patterns, variability, and trends], Elementa: Science of the Anthropocene</div>

<div class="mw-content-ltr">• Brekken, Rita, [https://hdl.handle.net/10037/14339 Climate controlled sedimentary processes in the Riiser Larsen Sea offshore Queen Maud Land, Antarctica]</div>

<div class="mw-content-ltr">• Klimke, Jennifer; Franke, Dieter; Estevão, Stefane Mahanjane; Leitchenkov, German., [https://search.proquest.com/openview/d5e84c5ca3971a7af353f25c49b682a8/1?pq-origsite=gscholar&cbl=2037675 Tie points for Gondwana reconstructions from a structural interpretation of the Mozambique Basin, East Africa and the Riiser-Larsen Sea, Antarctica], Solid Earth; Gottingen Vol. 9, Iss. 1, (2018): 25-37. DOI:10.5194/se-9-25-2018</div>

<div class="mw-content-ltr">• Leitchenkov, G.; Guseva, J.; Gandyukhin, V.; Grikurov, G.; Kristoffersen, Y.; Sand, M.; Golynsky, A.; Aleshkova, N., [https://ui.adsabs.harvard.edu/abs/2008MarGR..29..135L/abstract Crustal structure and tectonic provinces of the Riiser-Larsen Sea area (East Antarctica): results of geophysical studies],
Marine Geophysical Researches, Volume 29, Issue 2, pp.135-158, DOI: 10.1007/s11001-008-9051-z</div>

== הערות שוליים ==

ריסר
ריסר
גיא אדלר (קומיקאי)

גיא אדלר (נולד ב־1987) הוא סטנדאפיסט, קומיקאי ותסריטאי ישראלי.

==ביוגרפיה==
גיא אדלר נולד בשכונת רמת אביב. לאחר סיום הלימודים בתיכון יצא לשנת שירות. למד ספרות באוניברסיטת תל אביב. בשנת 2013 החל להופיע כסטנדאפיסט על במות ובנוסף היה חבר בקבוצת סטנדאפיסטים שכללה בין היתר את תם אהרון.

שימש ככותב לתוכניות "לילה טוב עם אסף הראל", "עד כאן!", ו"מדינת הגמדים".

משנת 2018 הופיע אדלר בתוכנית הסאטירה "פעם בשבוע עם תם אהרון" בהגשת תם אהרון המשודרת בערוץ כאן 11 בה הוא שימש גם ככותב.

בשנת 2021 החל אדלר להגיש פעם בשבוע הסכת אישי בשם "צעקות".

בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

== חיים אישיים ==
מתגורר בשכונת קריית שלום שבתל אביב עם בת זוגו. בדצמבר 2023 נולדה לזוג בת.

==קישורים חיצוניים==

* [https://geekonomy.net/2015/09/17/פרק-13-גיא-אדלר/ גיא אדלר], בפודקאסט "גיקונומי", 17 בספטמבר 2015
* [https://timeout.co.il/גיא-אדלר/ גיא אדלר יקבע את תו התקן לסטנדאפיסטים החדשים], באתר Time Out תל אביב, 6 בספטמבר 2018
* 
* [https://pod.link/1576702609 ההסכת "צעקות"]

קטגוריה:תסריטאים ישראלים
קטגוריה:קומיקאים ישראלים
קטגוריה:סטנדאפיסטים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1987
החשמלית של דובאי

חשמליות [[אלסטום סיטאדיס 402 ליד מחסן אל סופוח ביולי 2014.]]
החשמלית של דובאי (בערבית: ترام دبي) היא חשמלית הממוקמת באל סופוח , דובאי, איחוד האמירויות הערביות. היא פועלת לאורך . החשמלית מתחברת לתחנות מגדלי אגמי ג'ומיירה ולתחנות DAMAC Properties בקו האדום של המטרו בדובאי , ושתי תחנות נוספות צפויות להתחבר לחשמלית בעתיד.

הקטע הראשון מכיל 11 תחנות ואורכו 10.6 ק"מ. הקטע נחנך בחגיגיות ב-11 בנובמבר 2014 על ידי מוחמד בן ראשד אאל מכתום, שליט דובאי.<ref name="open"></ref>

== בנייה ==
התכנון והבנייה של החשמלית דובאי בוצע בשיתוף פעולה של החברות אלסטום, Besix ופרסונס.<ref name="RGSuf"></ref><ref name="GNSuf"></ref><ref name="7DSuf"></ref><ref name="RTASuf"></ref>

הבנייה חולקה לשני שלבים: שלב 1, אשר צפוי היה להיפתח באפריל 2011, עוכב בפועל עד נובמבר 2014. שלב 1 עלה כ-3.18 מיליארד דולר אמריקני. שלב 2 תוכנן להוסיף עוד 14 ל-11 החשמליות שהחלו לפעול בשלב 1, ו-8 תחנות נוספות לאורך .

החל מ-10 באוקטובר 2010, עבודות הבנייה ברכבת החשמלית של דובאי התקדמו בהתאם לסיום המתוכנן לשנת 2014.<ref></ref> עם זאת, הפרויקט הושהה כעבור חודש בגלל היעדר תקציב. בניית החשמלית חודשה בינואר 2011.<ref></ref> באמצע 2014, קו החשמלית עבר לשלב הבדיקות, והוא החל לפעול בנובמבר 2014.<ref name="arabianbusiness.com"></ref><ref name="constructionweekonline.com"></ref><ref></ref>

== פעולות ==
תחנת חשמלית ממוזגת אופיינית עם דלתות מסך בטיחות
החשמלית של דובאי מופעלת על ידי חברת סרקו .<ref></ref><ref></ref><ref>[https://web.archive.org/web/20190404122758/https://www.metro-report.com/news/news-by-region/middle-east-africa/single-view/view/serco-signs-dubai-metro-contract-extension.html Serco signs Dubai metro contract extension] Metro Report International 1 April 2019</ref>

יש מעל 80 נהגים מוסמכים לחשמלית בדובאי. כדי להבטיח את בטיחות החשמלית והנוסעים, כל נהג נדרש לעבור בדיקת אלכוהול לפני שהוא נהג בחשמלית.

=== שעות פעילות ותדירות ===
תחנת המטרו של דובאי פועלת בין השעות 06:30 עד 01:00 בלילה למעט בימי שישי שבהם היא פועלת בין השעות 09:00 עד 01:00 בלילה.<ref>[https://www.dubai-marina.com/dubai-tram/#:~:text=The%20Dubai%20Tram%20runs%20from,at%201%20AM%20as%20usual). Working Hours] Dubai Marina</ref>

=== מחיר ===
לחשמלית מחיר קבוע של AED 3 לנסיעה ללא קשר למסלול הנסיעה, מה שהופך את החשמלית לאחת מהחשמליות הזולות בעולם.

נוסעים יכולים להשתמש בכרטיס Nol לצורך ביצוע צ'ק-אין וצ'ק-אאוט בחשמלית.
{| border="1" cellpadding="4" style="border-collapse: collapse"
|+ סטָטִיסטִיקָה
!
! 2014
! 2015 עד חודש יוני
|-
|
|
|
|-
| קילומטרים
| 9.5
| 9.5
|-
| תחנות
| 11
| 11
|-
| טיולים (סה"כ)
|
|
|-
| נוסעים (סה"כ)
| 531,000<ref name="E24 2015"></ref>
| 1,854,055<ref name="Tram Stats H1 2015"></ref>
|}

== קישורים חיצוניים ==

* 

== הערות שוליים ==

קטגוריה:דובאי: תחבורה
חרושת קטיף

חרושת קטיף (מכונה לעיתים גם קטיף חורשת מתכת) היא חברה בעלת מפעל שעוסקת בייצור מכלולי ממ"ד, דלתות ביטחון וארונות חשמל לתחום הבנייה ומשווק תוצרתו לקבלני בניין רבים בכל חלקי הארץ, מפעל החברה שוכן באשקלון ובעבר שכן באזור התעשייה בנווה דקלים עד ביצועה של תוכנית ההתנתקות ופינוי המפעל.

המפעל היה אחד מהמפעלים הגדולים שפעלו בגוש קטיף ובשיאו העסיק כ-100 עובדים.

== היסטוריה ==
המפעל הוקם ב-1987 באזור התעשייה שבנווה דקלים אך לאחר פינוי גוש קטיף נאלץ המפעל להעתיק את מקומו לאזור התעשייה באשקלון כמו מפעלים וחברות נוספות בגוש קטיף בהם חברת חסלט - עלי קטיף, מפעל המיצים "פרי קטיף" משתלת עצמונה ועוד.

בינואר 2002 נפל פצמ"ר בשטח המפעל ובעקבות כך נגרם לו נזק אך לא דווח על נפגעים<ref></ref>.

במאי 2005 במסגרת ההתגברות של המחאה נגד תוכנית ההתנתקות פורסם באתר גלובס כי מספר בעלי עסקים בגוש קטיף וכן באזור התעשייה ארז בתמיכתו של הפורום המשפטי למען ארץ-ישראל הגישו עתירה לבג"ץ בדרישה לבטל את חוק פינוי-פיצוי בטענה כי אינו נותן לבעלי העסקים והתושבים פיצוי כספי הולם אך בסופו של דבר לא בוטל החוק והעתירה נדחתה, עוד פורסם באותה כתבה על כך ששמעון חזות, הבעלים של מפעל 'קטיף חרושת מתכת' ששוכנת באזור התעשייה של נווה-דקלים, בעד הקמת קרן הלוואות (שלבסוף הוקמה על ידי קרן מאמין וזורע) שתוכל לעזור, "הלוואה יכולה לעזור במימון העברת העסק".

לאחר שהחברה והמפעל העתיקו את מקום המפעל החליטה הנהלת החברה לשכור מבנה בשטח של 5,000 מ"ר, בתוספת 3,000 מ"ר חצר במתחם מפעל הלבידים שנמצא באזור התעשייה הצפוני באשקלון. מלבד המפעל של חברת קטיף חרושת הועתקו עוד מפעלים למתחם הסמוך למפעל בהם כ-2 מפעלים שעברו לאשקלון מיישובי גוש קטיף וכן מספר מפעלים שעברו לאשקלון מאזור התעשייה ארז שגם הוא נאלץ להתפנות כמו יישובי התחומה הצפונית של ההתיישבות היהודית ברצועת עזה.

== ראו גם ==
* מפעל נשר רמלה
* מפעלי רכב אשדוד
* ברנד תעשיות
== הערות שוליים ==

קטגוריה:גוש קטיף: כלכלה
קטגוריה:אשקלון: חברות
קטגוריה:תעשיית מתכת בישראל
Treat Myself

Treat Myself הוא אלבום האולפן השישי של הזמרת האמריקאית מייגן טריינור. האלבום יצא לאור ב-31 בינואר 2020.

הוצאת האלבום תוכננה תחילה לאוגוסט 2018, ולקידומו בתקופה זו יצאו הסינגלים "No Excuses", "Let You Be Right" ו-"Can't Dance". עם זאת, הוצאת האלבום נדחתה מאחר שטריינור רצתה להוסיף לאלבום עוד שירים. הגרסה הסופית של האלבום לא כללה את הסינגלים "Let You Be Right" ו-"Can't Dance".

== רשימת רצועות ==

== מיקומי שיא ==

== קישורים חיצוניים ==

קטגוריה:אלבומי 2020
קטגוריה:אלבומי מייגן טריינור
קטגוריה:אלבומים באנגלית
קטגוריה:אלבומי חברת אפיק רקורדס
מיאמי (שיר)

מיאמי הוא סינגל של הזמר-יוצר הישראלי אליעד נחום, מתוך אלבום האולפן השני שלו, "אור". השיר יצא לאור ב-14 באפריל 2016, כסינגל הרביעי מתוך האלבום.

== רקע ==
השיר, בדומה לשאר שירי האלבום "אור", הוא שיר בסגנון הפופ, שנכתב והולחן על ידי נחום, והופק על ידי נחום, בשיתוף עם נועם עקרבי, שותפו להפקות המוזיקליות של כל אלבומיו. נחום סיפר בראיון למעריב אונליין על תוכן השיר:

== הצלחה ==
השיר נכנס היישר אל המקום החמישי במצעד השבועי של חברת מדיה פורסט, בשיאו הגיע למקום הראשון, וצעד במצעד כ-11 שבועות. גם במצעד הרשמי של גלגלצ הצליח השיר להגיע למקום הראשון. במצעד השבועי של תחנת הרדיו רשת ג', השיר הגיע בשיאו למקום השני. גם במצעדי הפזמונים השנתיים זכה השיר להצלחה רבה, כאשר הגיע למקום השישי במצעד השנתי של מדיה פורסט, לשביעי במצעד השנתי של רשת ג', ולשמיני במצעד השנתי של גלגלצ.

נכון לספטמבר 2020, השיר עומד על כ-7.6 מיליון צפיות באתר יוטיוב, וכ-1.2 מיליון השמעות ברשת הזרמת המדיה ספוטיפיי.<ref></ref>

==משתתפים==
* עיבוד והפקה מוזיקלית - נועם עקרבי ואליעד נחום
* גיטרה בס - דני שניידרמן
* נעם עקרבי - גיטרה, קולות, הפקה מוזיקלית,, קחון, פסנתר, קלידים ומיקס

== ביקורת ==

יוסי חרסונסקי סקר את השיר באתרו "יוסמיוסיק" באופן מעורב: "אליעד כבר נמצא על הכביש הראשי המהיר של הפופ המיינסטרימי הקל לעיכול. מנגינה נוגה-מתקתקה, קול רך רומנטי-שרמנטי שר מילות אהבה 'טראומטיות' שיש בהן סודות, שתיקות ולחישות, אוצר מילים הכי שדוף. צמד מילים כמו 'שיכורים מאהבה' רוצח טקסט. מנסה לייצר דרמה, אבל התוצאה אנמית. הניסיון להחניף לאוזן מגיע גם לעיבוד באוריינטציית הפלמנקו הספרדי, וזה נשמע מודבק, לא אורגני. את מסלול הנ"ל – יעבור חלק, יענג את המאזינים של הפלייליסט הפופולרי שעושה כיף. ערך אומנותי? מקוריות? – לא השיר הזה".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990041093710205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אליעד נחום
קטגוריה:שירים בעברית
קטגוריה:שירים שנכתבו על ידי אליעד נחום
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
Doom Days

Doom Days (מעוצב כ-"DOOM D∆YS") הוא אלבום האולפן השלישי של להקת האינדי פופ הבריטית באסטיל. האלבום יצא לאור ב-14 ביוני 2019 דרך וירג'ין EMI רקורדס. טרם הוצאתו קודם האלבום על ידי ארבעת הסינגלים "Quarter Past Midnight", "Doom Days", "Joy" ו-"Those Nights", ולאחר הוצאתו על ידי הסינגל "Another Place". בנוסף, לקידום האלבום הופיעה הלהקה במספר פסטיבלי מוזיקה בבריטניה וברחבי אירופה מחודש מאי ועד חודש אוגוסט בשנת 2019.

== רשימת השמעה ==

== מיקומי שיא ==

==קישורים חיצוניים ==

קטגוריה:אלבומי באסטיל
קטגוריה:אלבומים באנגלית
להיט רדום

בתעשיית הבידור, להיט רדום הוא סרט, סדרת טלוויזיה, יצירה מוזיקלית, משחק וידאו או מוצר בידור כלשהו שעם פרסומו לא זכה להצלחה, אך זמן מה לאחר מכן זכה להצלחה רבה. ללהיט רדום ייתכן קידום חלש או חוסר שיווק בעת פרסומו, אך לאחר צבירת אהדה הוא זוכה לתשומת לב רחבה, המגדילה את החשיפה הציבורית שלו ואת העניין של הציבור במוצר. בשנים האחרונות חלה עלייה בתופעה זו בתחום המוזיקה בעיקר בזכות אפליקציית "טיקטוק"<ref></ref><ref></ref>.

== דוגמאות ללהיטים רדומים ==
=== במוזיקה ===
* השירים "Just Dance" ו-"Poker Face" של הזמרת ליידי גאגא יצאו לאור בשנת 2008, ולא זכו להצלחה עד לסוף שנה זו.
* השיר "Truth Hurts" של הזמרת ליזו יצא לאור בספטמבר 2017, וזכה להצלחה רק בשנת 2019, לאחר שהושמע בסרט "Someone Great".
* השיר "Lights Down Low" של הזמר MAX יצא לאור באוקטובר 2016, וזכה להצלחה רק שנה לאחר יציאתו המקורית.
* השיר "Feel It Still" של הלהקה פורטוגל. דה מאן יצא לאור במרץ 2017, וזכה להצלחה רק שמונה חודשים לאחר יציאתו המקורית.
* השיר "Play Date" של הזמרת מלאני מרטינז יצא לאור באוגוסט 2015, וזכה להצלחה רק 5 שנים לאחר יציאתו המקורית.
* השיר "Trap Queen" של הזמר פטי ואפ יצא לאור באפריל 2014, וזכה להצלחה רק שנה לאחר יציאתו המקורית.
* השיר "Thrift Shop" של הצמד מאקלמור וראיין לואיס בשיתוף הזמר ואנז יצא באוגוסט 2012, וזכה להצלחה רק חצי שנה לאחר יציאתו המקורית.
* השיר "Let Her Go" של הזמר פסנג'ר יצא ביולי 2012, וזכה להצלחה שנה וחצי לאחר תאריך יציאתו המקורי.
* השיר "Sail" של הלהקה Awolnation יצא בנובמבר 2010, וזכה להצלחה שנתיים וחצי לאחר תאריך יציאתו המקורי.
* השיר "Lights" של הזמרת אלי גולדינג הוקלט בשנת 2009, יצא בפברואר 2011, וזכה להצלחה בשנת 2012, שנה וחצי לאחר תאריך יציאתו המקורי.
*השיר "Heat Waves" של הלהקה גלאס אנימלס יצא ביוני 2020, וזכה להצלחה שנה לאחר תאריך יציאתו המקורי.<ref></ref>
* השיר "Love Tonight" של הלהקה האוסטרלית Shouse יצא בשנת 2017, אך זכה להצלחה רק בשנת 2021, שלוש וחצי שנים לאחר תאריך יציאתו המקורי.
* השיר "Infinity" של ג'יימס יאנג יצא לאור בשנת 2017, אך זכה להצלחה רק בשנת 2021, כ-4 שנים לאחר תאריך יציאתו המקורי.

=== משחקי וידאו ===
* המשחקים "Pocket Monster Red and Green", שעובדו מחדש ויצאו מאוחר יותר כפוקימון אדום וכחול.
* המשחק "Among Us" זכה להכרה גדולה רק אחרי שנתיים מיציאתו להורדה.

== הערות שוליים ==

קטגוריה:פרסום
קטגוריה:מינוחים בקולנוע
קטגוריה:תעשיית המוזיקה
בוגדן פלאניץ'

בוגדן פלאניץ (בסרבית קירילית: Богдан Планић; נולד ב-19 בינואר 1992) הוא כדורגלן סרבי המשחק בעמדת הבלם בשבאב אל-אהלי דובאי מליגת העל של איחוד האמירויות הערביות.

== קריירת מועדונים ==
פלאניץ' נולד באוזיצ'ה שביוגוסלביה, ותחילה החל לשחק בזלטיבור בקאייטינה בליגה אזורית במדינתו, בטרם עבר ב-2011 לקבוצת ליגת העל הסרבית סלובודה אוזיצ'ה. כשנה לאחר מכן עבר לז'רקובו. בקיץ 2012 חתם בג'דינסטבו אוז'יצה.

ב-2013 חתם פלאניץ' ב-OFK בלגרד, ולאחר שהצטיין במדיה ונבחר להרכב העונה לעונת 2013/14, עבר ביולי 2014 לכוכב האדום בלגרד. לאחר שלא הצליח להתבלט ומיעט להופיע במדי הקבוצה, חזר כעבור חצי שנה בלבד ל-OFK בלגרד.

ביולי 2016 חתם פלאניץ' על חוזה לשנתיים וחצי בוויבודינה נובי סאד. בסוף עונת 2016/17 נבחר שוב להרכב העונה.

באוגוסט 2017, עבר פלאניץ' לשחק מחוץ לסרביה וחתם בסטיאווה בוקרשט, בה הפך לאחד מהשחקנים הבולטים ואף שימש מדי פעם כקפטן. באותה עונה השתתף עם קבוצתו בשלב הבתים של הליגה האירופית, בו היא הוגרלה לשחק בבית ז' ביחד עם ויקטוריה פלזן, לוגאנו והפועל באר שבע וגם העפילה לשלב 32 האחרונות.

ב-6 בספטמבר 2020, פלאניץ' חתם על חוזה לשלוש שנים במכבי חיפה. את הופעת הבכורה בכרמל ערך במסגרת מוקדמות הליגה האירופית ב-17 בספטמבר, בניצחון 2–1 על קאיראט אלמטי. את הופעת הבכורה בליגת העל ערך ב-2 בנובמבר בתיקו 2-2 של קבוצתו נגד מכבי תל אביב. את שער הבכורה כבש ב-22 בדצמבר בניצחון קבוצתו 3–0 על בני יהודה תל אביב. בסוף עונת 2020/21 זכה עם מכבי חיפה באליפות הראשונה של הקבוצה לאחר עשר שנים. בעונה לאחר מכן השתתף עם הקבוצה בשלב הבתים של הקונפרנס ליג, בו היא הוגרלה לשחק בבית ה' ביחד עם פיינורד, סלביה פראג ואוניון ברלין, וסיימה במקום הרביעי. את העונה סיים עם זכייה באליפות ליגת העל בפעם השנייה ברציפות, באלוף האלופים ובגביע הטוטו. ב-24 באוגוסט 2022 העפיל עם מכבי חיפה לליגת האלופות בפעם השלישית בתולדות המועדון לאחר ניצחון על הכוכב האדום בלגרד, בה שיחק בעברו.

ב-26 באוגוסט 2022, ימים ספורים לאחר ההעפלה לליגת האלופות עם מכבי חיפה, חתם פלאניץ' בשבאב אל-אהלי דובאי מליגת העל של איחוד האמירויות הערביות, על חוזה לשלוש שנים.

== קריירה בינלאומית ==
לפלאניץ' שתי הופעות במדי נבחרת סרביה עד גיל 21 משני משחקי ידידות ששוחקו בחודש מאי 2014 נגד הנבחרות הצעירות של ישראל ושל אוסטריה בהם נכנס כמחליף.<ref></ref><ref></ref>

== תארים ==
=== קבוצתיים ===
;סטיאווה בוקרשט
* הגביע הרומני: 2019/2020

; מכבי חיפה
* אליפות ליגת העל: 2020/2021, 2021/2022
* אלוף האלופים: 2021
* גביע הטוטו: 2021/2022

=== אישיים ===
*נבחרת העונה בליגת העל הסרבית: 2013/2014, 2016/2017
* נבחרת העונה בליגת העל הרומנית: 2017/2018

== קישורים חיצוניים ==

* [https://mhaifafc.com/playerPage?h=1&PlayerId=14263 עמוד השחקן], באתר הרשמי של מכבי חיפה
* 

== הערות שוליים ==

קטגוריה:כדורגלנים סרבים
קטגוריה:בלמי כדורגל סרבים
קטגוריה:אוז'יצה: כדורגלנים
קטגוריה:כדורגלני OFK בלגרד
קטגוריה:כדורגלני הכוכב האדום בלגרד
קטגוריה:כדורגלני וויבודינה נובי סאד
קטגוריה:כדורגלני סטיאווה בוקרשט
קטגוריה:כדורגלני מכבי חיפה
קטגוריה:כדורגלני שבאב אל-אהלי דובאי
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ספורטאים סרבים בישראל
קטגוריה:ספורטאים זרים באיחוד האמירויות הערביות
קטגוריה:סרבים שנולדו ב-1992
יחסי בולגריה–צ'ילה

יחסי בולגריה–צ'ילה הם יחסי החוץ בין בולגריה לצ'ילה.

== היסטוריה ==
היחסים בין שתי המדינות מקורם במחצית הראשונה של המאה ה-20. בשנת 1935 הוקמה לראשונה נציגות דיפלומטית בולגרית בצ'ילה. ב-1 במאי 1943 ניתק נשיא צ'ילה חואן אנטוניו ריוס את היחסים עם ממשלת בולגריה, למרות העובדה שעד אותה העת לא הייתה נציגות דיפלומטית רשמית באותה מדינה. בסוף מלחמת העולם השנייה, האינטרסים הצ'יליאניים בבולגריה הושארו בידי ארצות הברית. ב-25 בפברואר 1965, שתי המדינות הסכימו לחדש את יחסיהן, כאשר השגריר הבולגרי טנטשה מטצ'קב הציג את תעודותיו בצ'ילה. בשנה שלאחר מכן הסמיכה ממשלת צ'ילה את השגריר ביוגוסלביה, מיגל סראנו פרננדס, כנציג אף לבולגריה. בשנת 1970 נחתם הסכם סחר בין צ'ילה לבולגריה. ב-3 בספטמבר 1973, לאחר ההפיכה בצ'ילה בשנת 1973, ניתקה בולגריה את היחסים הדיפלומטיים שלה עם צ'ילה, אם כי לא ביטלה את החוזים הדו-צדדיים שנחתמו בין שתי המדינות. עם חזרתה של הדמוקרטיה לצ'ילה ונפילת הסוציאליזם הבולגרי, ב-6 באפריל 1990, חתמו שתי המדינות על הסכם לחידוש היחסים הדיפלומטיים, לאחר מכן פתח משרד החוץ הבולגרי משלחת סחר בסנטיאגו דה צ'ילה, שהועלה מאוחר יותר למעמד השגרירות. אולם בשנת 2011, בולגריה החליטה לסגור את שגרירותה בצ'ילה מסיבות תקציביות.

בתחילת המאה ה-21 שתי המדינות קבעו את מנגנון ההתייעצויות הפוליטיות וקיימו פגישות בסופיה בשנים 2003 ו-2009. כתוצאה ממקרים אלו, בולגריה וצ'ילה ניהלו משא ומתן וחתמו על הסכמים בנוגע לפטור אשרות לדיפלומטים (2004). ושיתוף פעולה באנטארקטיקה (2006), בנוסף להסכם הסחר עליו חתמה צ'ילה עם האיחוד האירופי. בינואר 2005, שר החוץ הבולגרי ביקר במכון האנטארקטי הצ'יליאני בפונטה ארנס, על מנת ללמוד יותר על הפרויקטים בשיתוף ולדון בפעילויות בעתיד, שכן בולגריה מחזיקה את הבסיס סן קלמנטה דה אוחריד באנטארקטיקה באזור שנתבע על ידי צ'ילה. בשנת 2015 צוינו 80 שנה לכינון היחסים הדיפלומטיים בין שתי המדינות, שנחגגו באמצעות פרסום התרגום הראשון לשפה הבולגרית של יצירות מאת גבריאלה מיסטרל.

== ביקורים רשמיים ==
נשיא בולגריה גאורגי פרבאנוב ושר החוץ סולומון פאסי ביקרו בצ'ילה בשנת 2005, ואילו סגן שר החוץ גרגנה גרנצ'רובה ביקר בצ'ילה בשנת 2006. בפסגה I של קהילת מדינות אמריקה הלטינית והאיים הקריביים בשנת 2013, שהתקיימה בסנטיאגו דה צ'ילה השתתפה בה משלחת בראשות שר החוץ הבולגרי, ניקולאי מלאדנוב.

== יחסים מסחריים ==
בתחום הכלכלי-מסחרי, היחסים בין שתי המדינות הם חלק מהסכם ההתאגדות בין צ'ילה ל, שנכנס לתוקף מאז 2003. בשנת 2016, חילופי המסחר בין שתי המדינות הסתכמו ב-255 מיליון דולר. המוצרים העיקריים המיוצאים על ידי צ'ילה הם מינרלים מנחושת ותרכובותיהם (שהסתכמו ב-95% מהסחר הדו-צדדי בשנת 2016), ואילו אלה שיוצאו על ידי בולגריה לצ'ילה כללו בעיקר מכשירים רפואיים, ומוצרי מתכת.

== נציגויות דיפלומטיות ==
* בולגריה מיוצגת בצ'ילה באמצעות שגרירותה בבואנוס איירס, ארגנטינה, ובנוסף היא מחזיקה 2 קונסוליות כבוד באוסורנו ופונטה ארנס.
* צ'ילה מיוצגת בבולגריה באמצעות שגרירותה בבוקרשט, רומניה, ובנוסף היא מחזיקה קונסוליית כבוד בסופיה.

==קישורים חיצוניים==

== הערות שוליים ==
המדפיס הממשלתי

לוגו היחידה בעבר
המדפיס הממשלתי היא יחידת סמך ממשלתית הפועלת תחת משרד האוצר ומבצעת הפקות דפוס למשרדי ממשלת ישראל. בראש היחידה עומד רוני פרקין ומושבה הוא בירושלים.

==היסטוריה==
בשנת 1937, בתקופת המנדט הבריטי, הוקם בית הדפוס במבנה שנקרא על שמו ברחוב דרך חברון בירושלים לטובת הדפסות לממשלה הבריטית. בין הדפסות אלו היו שטרות כסף, תעודות, ניירות ערך, בולים וטפסים ממשלתיים. בבית הדפוס הוטבעו גם מטבעות הכסף, מטבעות הזיכרון והמדליות הממשלתיות, עד למעבר ל. לאחר קום המדינה, קיבלה מדינת ישראל את הבעלות על בית הדפוס ובשנים הראשונות של המדינה, עד להקמת בתי דפוס פרטיים, בוצעו מרבית ההדפסות במדפיס הממשלתי. בשנות ה-60 של המאה ה-20, ננטש הבניין ובית הדפוס הועבר לבניין ברחוב מרים החשמונאית בירושלים.

==פעילות==
המדפיס הממשלתי מדפיס את "רשומות" שבו מפרסמת המדינה הודעות רשמיות ובהם חוקים חדשים והודעות לציבור. בבית הדפוס מודפסים גם פריטים רגישים ובהם דרכונים (כולל דרכון ביומטרי), תעודות זהות ובחינות הבגרות.

הכנסות המדפיס הממשלתי נובעות בעיקר מתשלום משרדי הממשלה על ביצוע עבודות דפוס. חלק מהדפוס מבוצע באמצעות קבלני משנה תחת מכרזים.

הוראות תכ"ם (תכנון כספים ומשק) שקובע החשב הכללי במשרד האוצר מתוקף חוק נכסי המדינה, התשי"א-1951, מחייבות את משרדי הממשלה בביצוע ההדפסות דרך המדפיס הממשלתי (למעט הדפסות בסכומים נמוכים). בשנת 2017, חשפה בקשת חופש מידע שהגישה עמותת הצלחה כי רווח המדפיס מהדפסות אלו הוא גבוה ואינו משתלם ביחס להדפסה בבתי דפוס פרטיים.

==קישורים חיצוניים==
* 

==הערות שוליים==

קטגוריה:משרד האוצר
קטגוריה:יחידות סמך
משמר גבול

משמר הגבול הסובייטים הרוכבים על סוסים מסיירים בקטע הררי של הגבול בשנת 1984.]]
משמר גבול של מדינה הוא סוכנות לביטחון לאומי המבצעת תפקידי אבטחת גבולות, כלומר, אוכפת את ביטחון גבולות המדינה. חלק מסוכנויות לשמירת הגבולות מבצעות גם תפקידי שמירת חופים (כמו בגרמניה או באוקראינה) ותפקידי חילוץ הצלה כמו בארצות הברית וברוסיה.

במדינות שונות, שמותיהם של שירותי משמר הגבול המסוימים משתנים באופן משמעותי. השירות יכול להיקרא "משטרת הגבולות", "משמר גבול", או "זקיפי גבול", והשם יתייחס למונח הרשמי שהמדינה מעניקה לגוף זה.

רוב משמרות הגבול בעולם משתמשים באלמנטים בצבע ירוק כהה על מדים, סמלים או דגלים.

== משימות ==
=== חובות בעת שלום ===
עמדה של משמר הגבול הסיני על חוף הים ב[[גואנגדונג.]]
המשימות האופייניות של משמר הגבול הן:
* שליטה ושמירה על גבולות המדינה;
* שליטה על עוברי גבול, כלי רכב ובדיקת תעודות נסיעה;
* מניעת מעבר גבול לא חוקי של אנשים, כלי רכב, מטענים וסחורות אחרות;
* בקרה על פריטים אסורים ומוגבלים (למשל כלי נשק, תחמושת, חומרים רעילים, סמים) העוברים בגבול;
* פיקוח ובקרה על שמירה על תקנות שהות זרים, משטר אשרות;
* מניעת העברת סחורות ומוצרים אחרים מעל גבולות, בקרת מכס;
* חקירת תיקים הקשורים לעבירות בגבול.
* תצפית שיטתית וקבועה על מרחב גבולות המדינה, מהיבשה, מהים או מהאוויר, באמצעות אמצעי פיקוח והגנה מודרניים ויזואליים, אלקטרוניים או אחרים, במטרה לאתר, להתריע ו/או למנוע הפרות אפשריות בגבול הבינלאומי; זה כולל גם אימות ודיווח על תחזוקה ושימור ציוני הדרך.
* למנוע מפושעים, בריחה מבתי כלא או נמלטים מהצדק הפנימי של המדינה להתחמק ולברוח למדינות אחרות כדי להתחמק ממשפט
* החלפת כל סוגי המידע ולשתף פעולה עם סוכנויות לאומיות אחרות ועמיתיהם במדינות אחרות, כמו גם עם ארגונים בינלאומיים המתמחים בהגירה, בקרת גבולות, בקרת מכס, בקרה תברואתית וביטחון כדי לסייע בביצוע פעולות נגד אסירים, מאבק בסחר במהגרים, סחר בבני אדם, פשעים הקשורים לפשע מאורגן בינלאומי, טרור, סחר בלתי חוקי בנשק וחומרי נפץ, שחיתות, סחר בסמים ועוד
* משמר הגבול עשוי גם לבצע סמכויות בקרת מכס ותפקידי מניעת הגירה בלתי חוקית.

=== חובות בעת מלחמה ===
במהלך מלחמה עשויים שירותי משמר הגבול לעבור לשליטת הכוחות המזוינים של המדינה ולפעול במסגרתם בחזית.

==יחידות משמר גבול בולטות==

== גלריה ==
<gallery>
קובץ:East_German_Guard_-_Flickr_-_The_Central_Intelligence_Agency_(cropped).jpg|קצין משמר הגבול במזרח גרמניה קונרד שומאן קופץ מעל הגבול בשנת 1961.
קובץ:Beacukai.jpg|קציני מכס אינדונזיים מ"היחידה הטקטית למכס" (CTU).
קובץ:RIAN_archive_144538_Sentries_posting.jpg|מאחז של משמר הגבול בדאגסטן, רוסיה.
קובץ:United_States_Border_Patrol_Mexico.jpg|סוכני משמר הגבול של ארצות הברית עם סיירת האמר ואסטאר במבצע למניעת כניסה בלתי חוקית של מהגרים לארצות הברית.
</gallery>

== ראו גם ==
* משמר חופים
* מעבר גבול

==קישורים חיצוניים==

*
יחסי גרמניה–מאלי

שגרירות מאלי בברלין
יחסי גרמניה–מאלי הם היחסים הדו-צדדיים בין מאלי לגרמניה. 

== סקירה כללית ==
היחסים בין גרמניה למאלי הם קרובים ורחבים. אנשים במאלי מודעים היטב לכך שהרפובליקה הפדרלית של גרמניה הייתה המדינה הראשונה שהכירה ברפובליקה העצמאית של מאלי בשנת 1960.

ביקורים דו-צדדיים בין גרמניה ומאלי הם תכופים. הנשיא קייטה ביקר בפעם האחרונה בברלין בפברואר 2019 וקנצלרית גרמניה אנגלה מרקל נסעה למאלי במאי 2019. כמה שרים ביקרו במדינה השותפה.

גרמניה תומכת במאלי במגוון דרכים. היא תומכת במשימת MINUSMA, אירופה-אימון משימת EUTM והמשימה האזרחית EUCAP Sahel במאלי המספקים חיילים וציוד צבאי (למשל מזל"טי סיור) וכן שוטרים. גרמניה מסייעת גם ל-MINUSMA בתהליך פירוק הנשק, הפירוק והשילוב מחדש וביישום צעדים לחיזוק מגזר הביטחון.

הממשלה הפדרלית מקדמת גם פרויקטים בנושא מניעת וייצוב משברים, למשל, לאגף תהליך השלום והפיוס, לקידום גישור מקומי ולחיזוק הלכידות החברתית, וכן מהלכים להקמת מבני שלטון החוק.

שיתוף פעולה בפיתוח גרמני–מאליני מתמקד בביזור, בחקלאות ובמים / תברואה. הפרויקטים הנתמכים כוללים פרויקטים לשיפור הפריון החקלאי והגישה למי שתייה נקיים ולחיזוק ההשתתפות הדמוקרטית בתהליכי קבלת החלטות ברמה העירונית והאזורית.

פעילויות התרבות הגרמניות במאלי מתמקדות בקידום השפה הגרמנית ובהקלה על הכשרה לסטודנטים ממאלי על ידי מתן מלגות חינוך אוניברסיטאיות ומקצועיות, כמו גם יישום פרויקט דיאלוג לנוער.

הסחר הדו-צדדי הוא חסר משמעות יחסית ולמרות הסכם הגנת ההשקעות הדו-צדדי שנחתם בשנת 1977, אין השקעה גרמנית גדולה במאלי. מאלי חתומה על הסכם קוטונו עם האיחוד האירופי.

== נציגויות דיפלומטיות ==
* גרמניה מחזיקה במאלי שגרירות בבמקו.
* מאלי מחזיקה בגרמניה שגרירות בברלין ו-4 קונסוליות בדיסלדורף, פרנקפורט, המבורג ומינכן.

== קישורים חיצוניים ==

* [https://www.auswaertiges-amt.de/en/aussenpolitik/blateral-relations/209068 יחסי גרמניה–מאלי], באתר משרד החוץ הגרמני

== הערות שוליים ==
יחסי צ'ילה–תוניסיה

יחסי צ'ילה–תוניסיה הם יחסי החוץ בין תוניסיה לצ'ילה.

== נציגויות דיפלומטיות ==
* תוניסיה מיוצגת בצ'ילה באמצעות שגרירותה בבואנוס איירס, ארגנטינה, ובנוסף היא מחזיקה קונסוליית כבוד בסנטיאגו דה צ'ילה.
* צ'ילה מיוצגת בתוניסיה באמצעות שגרירותה ברבאט, מרוקו, ובנוסף היא מחזיקה קונסוליית כבוד בתוניס. 

== הערות שוליים ==
סילבסטיוס

סילבסטיוס (שם מדעי: Silvabestius; מילולית: "חיית יער") הוא סוג נכחד של יונק כיס דומה לוומבט ממשפחת הדיפרוטודוניים, שחי באוסטרליה במשך תחילת המיוקן. המאובנים שלו התגלו באתר המאובנים ריברסליי שבצפון קווינסלנד, אוסטרליה.

יונק קדום זה תואר ב-1997 בידי החוקרים קארן ה. בלאק (Karen H. Black) ומיקי ארצ'ר משרידי שתי גולגולות עבות שהיו קרובות זו לזו וקיבלו את השם "מדונה והילד", כשאחת מהם קטנה יותר מהשנייה. כמה חוקרים אף סוברים שמדובר בפרט מעובר בבטן אימו שמת לפני הלידה. אורך הגולגולות הגיע ל-25 ס"מ. הוא הגיע לממדים של כבשה באורך של למטר אחד ומשקל של מעל 40 ק"ג.

היונק הקדום היה קרובו של הדיפרוטודון וכמותו ניזון מצמחייה קרקעית רכה ושפעת כמו עלים ושורשים. למרות שנראה שחי ביערות גשם, כמו של קווינסלנד המודרנית, הצמחים שהתאבנו היו בעלי צורות קשיחות יותר, כמו מיני הדסיים, דלביים או אברשיים וצמחי קזוארינה, כך שהוא כנראה חי בתנאי חורש פתוח.

מבנה לסתותיו ושיניו הגדולות של הסילבסטיוס עזר לו לכרסם ביעילות צמחייה עשבונית, כפי שעושים קרוביו המודרניים - הוומבטיים וגם הקואלה.

==קישורים חיצוניים==

קטגוריה:דיפרוטודוניים
קטגוריה:מגה-פאונה של הנאוגן באוסטרליה
קטגוריה:כיסאים שחיו בנאוגן
הרולד הארווי

הרולד הארווי (באנגלית: Harold Harvey; ) היה צייר מאסכולת ניולין שצייר סצנות של דייגי קורניש, פועלים, חקלאים, כורים ונופים. הוא נולד ב והתאמן בבית הספר לאמנויות בפנזנס אצל נורמן גרסטין ובאקדמיה ז'וליאן בפריז.

== חיים פרטיים ==
הרולד צ'ארלס פרנסיס הארווי נולד למרי בלרינגר הארווי ופרנסיס מקפרלנד הארווי בפנזנס. אביו היה פקיד בנק. בתקופת נעוריו למד בבית הספר. בין השנים 1894–1896 למד אמנות באקדמיה ז'וליאן בפריז בהדרכתו של נורמן גרסטין. בשנת 1896 למד ב וב.<ref></ref>

ב-1911 התגורר הארווי בפנזנס, ובאותה שנה התחתן עם האמנית גרטרוד הארווי (בודינר). הם נפגשו לראשונה כשגרטרוד דגמנה להארווי. היא גילתה שיש לה כישרון אמנותי והפכה לאמנית בפני עצמה במגוון רחב של אמנויות חזותיות וטקסטיל. הזוג הנשוי התגורר ב בקוטג' מאן. חברים של הארווי כללו את לורה נייט, הרולד נייט, אנני ווק, והכומר מ.

בשלהי חייו הוא הפך לקתולי. הוא נפטר בניולין ב-19 במאי 1941 ונקבר בפנזנס בבית העלמין סנט קלייר. גרטרוד גרה בקוטג' שלהם עד 1960, אז עברה להתגורר בבית אבות סנט ג'וסט. היא מתה כעבור שש שנים.

== קריירה ==
לאחר שסיים את לימודיו בפריז, חזר הארווי לפנזנס והחל לעבוד עם נורמן גרסטין. עבודותיו כללו נופים ואורחות החיים של קורנוול, נושאים דתיים וחללי תוך בתים. הוא השתמש בצבעי שמן וצבעי מים.

בין השנים 1909–1913 הוא היה חבר ב (RCA), קונווי, ובשנת 1910 היה חבר באגודת האמנות בדרום ויילס. משנת 1910 לערך ועד תחילת שנות השלושים של המאה העשרים, הוא היה חבר באגודת האמנים ניולין, במיוחד עם אמנים מעמק .

בשנת 1920, הארווי וחברו הטוב ארנסט פרוקטר הקימו את בית הספר הארווי-פרוקטר בניולין, קורנוול.<ref></ref>

== גלריה ==
<gallery mode="packed" heights="160px">
File:Harold Harvey A Summer Night.jpg | ליל קיץ
File:Harold Harvey A view of Paul Newlyn Cornwall.jpg | מבט על ניולין
File:Harold Harvey Study for The Top of the Bus.jpg | באוטובוס
File:Harold Harvey Supper Time 1909.jpg | ארוחת ערב
File:Harold Harvey The Blackberry Harvest.jpg | אסיף אוכמניות
File:Harold Harvey The Letter 1937.jpg | המכתב
File:Harold Harvey The red silk shawl 1932.jpg | צעיף משי אדום
File:Harold Harvey The stream in Winter 1933.jpg | נחל בחורף
File:Harold Harvey Two young girls with a butterfly 1929.jpg | ילדות עם פרפר
File:Harold Harvey - Unloading the boats, Newlyn Harbour.jpg | פורקים סירות
</gallery>

==קישורים חיצוניים==

* 

== הערות שוליים ==

קטגוריה:ציירים בריטים
קטגוריה:בריטים שנולדו ב-1874
קטגוריה:בריטים שנפטרו ב-1941
ב.מ.וו M6

ב.מ.וו M6 (בגרמנית: BMW M6; קרוי גם M6 Gran Coupé) היא מכונית קופה בסגנון גראן טוריסמו, שיוצרה על ידי יצרן הרכב הגרמני BMW בין השנים 1983–1989, 2005–2010 ו-2012–2018.

בנוסף, בין השנים 2005–2010 ו-2012–2018 הדגם יוצר גם בתצורה קבריולה.

בנוסף, בין השנים 2012–2018 הדגם יוצר גם בתצורה 4 דלתות סלון.

==תצורות "ב.מ.וו M6"==
* 2 דלתות - קופה (דור ראשון, דור שני, דור שלישי).
* 2 דלתות - קבריולה (דור שני, דור שלישי).
* 4 דלתות - סלון (דור שלישי).

==דור ראשון==
* תת-סדרה מסדרה: "BMW 6 Series (E24)" .
* יוצר בין השנים 1983–1989.
* סדרה באירופה: "M635CSi".

==דור שני==
* יוצרו 14,152 יחידות.
* תת-סדרות: E63/64.
* דגמים: 2 דלתות קבריולה, 2 דלתות קופה.
* יוצר בין השנים 2005–2010.
* תאוצה בין 0–100 היא 4.7 שניות.

==דור שלישי==
* דגמים: 2 דלתות קבריולה, 2 דלתות קופה, 4 דלתות סלון.
* תת-סדרות: F06/F12/F13 M6.
* יוצר בין השנים 2012–2018.
* תאוצה בין 0–100 היא 4.2 שניות.

==במשטרת דובאי==
דגם ""ב.מ.וו M6" מופעל כניידת משטרה במשטרת דובאי.

דגם נוסף של ב.מ.וו במשטרת דובאי הוא ב.מ.וו Ε60.

==גלריה==
<gallery mode="packed" heights="100">
קובץ:1985 BMW M635CSi - 11.jpg | "ב.מ.וו M6" דגם "M635CSi", שנת 1985
קובץ:Oldtimerumzug Aidenbach 2013-08-18 - BMW M5.JPG | "ב.מ.וו M6" דגם "E24"
קובץ:BMW M6 (8752176934).jpg | "ב.מ.וו M6" דגם "E24"
קובץ:BMW M6 (3491799607).jpg | "ב.מ.וו M6" דגם "E63"
קובץ:BMW M6 Coupé (13500087453).jpg | "ב.מ.וו M6" דגם "E63"
קובץ:BMW E64 M6 Cabrio Stratusgrau Heck.JPG | "ב.מ.וו M6" דגם "E64" - קבריולה
קובץ:BMW 6 Series coupe - Flickr - foshie.jpg | "ב.מ.וו M6" דגם "E64" - קבריולה
קובץ:2016-03-01 Geneva Motor Show 1140.JPG | "ב.מ.וו M6" דגם "F06", תצורה 4 דלתות סלון שנת 2016
קובץ:BMW M6 - Mondial de l'Automobile de Paris 2016 - 008.jpg | "ב.מ.וו M6" דגם "F06", תצורה 4 דלתות סלון שנת 2016
קובץ:BMW M6 Cabriolet (F12) interior.JPG | "ב.מ.וו M6" דגם "F12" - קבריולה, מבט לתא הנהג ולוח מחוונים
קובץ:2012 BMW M6 (F13) coupe (2018-11-27) 01.jpg | "ב.מ.וו M6" דגם "F13", שנת 2012
</gallery>

==ראו גם==
* BMW

== קישורים חיצוניים ==

* 

==הערות שוליים==

קטגוריה:מכוניות גראן טוריסמו
קטגוריה:מכוניות קופה
קטגוריה:מכוניות קבריולה
קטגוריה:מכוניות סלון
קטגוריה:דגמי מכוניות שהושקו ב-1983
M6
קטגוריה:כלי רכב גרמניים
בית הכנסת בפאזאנן שטראסה

בית הכנסת בפאזאנן שטראסה (בגרמנית: Synagogue Fasanenstrasse) היה בית כנסת של היהדות הרפורמית שנפתח בברלין ב-26 באוגוסט 1912 בשכונת שרלוטנבורג, קרוב לתחנת הרכבת ברלין גן החיות.
== היסטוריה ==
הקהילה היהודית בשרלוטנבורג גדלה במהירות, ובשנת 1905 סוכם על נחיצות בנייתו של בית הכנסת החדש באזור. הבניין נבנה בסגנון נאו-רומנסקי ונפתח בשנת 1912. הוא כלל אולם תפילות ל-1,720 מתפללים ובית הספר. לאו בק היה בין מנהיגי הקהילה. החזן הראשי היה מגנוס דווידסון. בנוסף להיותו חזן ראשי הוא היה תורם קבוע לכתב עת בנושא חזנות שהיה יוצא לאור בשנים 1927–1938 על ידי ליאון קורניצר.

וילהלם השני, קיסר גרמניה נכח בפתיחת בית הכנסת, דבר שגרר ביקורת קשה מצד קורט טוכולסקי.

כבר בשנת 1931 מתפללי בית הכנסת הותקפו על ידי האס אה. למרות הקשיים, התפילות במקום התקיימו עד לשנת 1936. במהלך ליל הבדולח הבניין נהרס בהוראה ישירה של יוזף גבלס. לאחר ביזה של הבניין הוא נשרף. בשנת 1939 שרידי הבניין הועברו לחזקת הדואר. בשנת 1943 הבניין סבל מפגיעות של הפצצות.

לאחר השואה מספר היהודים בברלין היה קטן. ראש הקהילה, היינץ גלינסקי, ביקש להקים על יסודות הבניין מרכז קהילתי. בשנת 1957 וילי ברנדט השתתף בטקס הנחת אבן הפינה של הבניין החדש. הבניין החדש נפתח בשנת 1959, וחלק מחזית הבניין המקורי שולב בו.

בשנת 2006 כלל הבניין רק מרכז חינוך, ומשרדי הקהילה עברו לבניין חדש.

==הערות שוליים==

==קישורים חיצוניים==

* [https://berlingeschichte.de/gedenktafeln/cha/s/synagoge_fasanenstrasse.htm היסטוריית המבנה]

קטגוריה:ברלין: מבני דת
קטגוריה:גרמניה: בתי כנסת
קטגוריה:גרמניה: בתי כנסת שנחרבו בליל הבדולח
קטגוריה:בתי כנסת רפורמיים
יקום תרבות

יקום תרבות או יקוםתרבות הוא מגזין מקוון לתרבות עברית המופעל על ידי עמותת "יקום תרבות עברית", שמטרתה "ליצור מגזין תרבות עברית ברשת, לפרסם מגזין אינטרנטי באופן קבוע, תוך שמירה קפדנית על האיכות. לדאוג לתרגום המגזין לשפות שונות. עידוד יצירה צעירה וקידום יצירה עברית באמצעות רשת האינטרנט"<ref></ref>. העמותה והמגזין קיימים משנת 2010.

באתר המגזין מופיעות כתבות על יוצרים ויצירות, על כתבי עת ספרותיים, נושאי לשון בעברית וביידיש, מחזאות וסרטים ועוד.

==היסטוריה==
המייסדים הציגו את מטרתם להפוך את האתר לבמה מרכזית לתרבות העברית והישראלית, ולהפיץ את התרבות הישראלית, גם באמצעות תרגומים.
מפגשים ראשונים להקמת העמותה כונסו בתחילת 2010 על ידי אלי אשד, יו"ר העמותה, והעמותה אושרה על ידי רשם העמותות בסוף יוני 2010.

עם מייסדי העמותה נמנה גיורא לשם. חברים נוספים בעמותה הם הפסל ריצ‘רד שילה, הסופר אבי גולדברג, המשוררת חגית בת-אליעזר, חוקר התרבות ד"ר ניסים כ"ץ, וד"ר אמנון סטופ. העורך הראשי של המגזין הוא אלי אשד. בעבר ערכו באתר, בין היתר, דניאל עוז ויואב איתמר.

=== אירועים ===
בנוסף לפעילות הווירטואלית באתר, קיים האתר עשרות אירועים ספרותיים ותרבותיים, רובם מונצחים באינטרנט.
להלן מבחר מהאירועים שקיים:
* האירוע הראשון התקיים לכבודה של רחל חלפי, שגם נכחה בו והקריאה משירתה, ובנושא יצירתו של שלמה אבן גבירול.
* אירוע שני התקיים לזכר מייסד העמותה גיורא לשם ובנושא יצירתו של דוד אבידן.
* האתר השתתף באירוע לזכרו של חבר המערכת ריצ'רד שילה.
* במאי 2014 קיים האתר אירוע בחיפה ובו ניתן פרס הוקרה לסופרת יהודית קציר.
* בספטמבר 2016 קיימם האתר את כנס ספרות הבלשים הראשון בישראל. בכנס הוענקו אותות הוקרה ״התדהר״ לבצלאל תדהר, בנו של דוד תדהר, ולאלוף בן, בנו של אריה סיון.
* בשנת תשע״ז קיים האתר את תחרות סיפור המתח הקצר הטוב ביותר טקס חלוקת הפרסים התקיים במרץ 2017, והסיפורים הזוכים מתפרסמים באתר.
* באפריל 2018 התקיים כנס ספרות הריגול והלוחמה הראשון בישראל.
* התקיימו שתי תחרויות של סיפורים הומוריסטיים על שם אפרים קישון.
* תחרות שירה על העולם שלאחר מגפת הקורונה.

== קישורים חיצוניים ==
* 

== הערות שוליים ==

קטגוריה:ישראל: תרבות
קטגוריה:כתבי עת מקוונים ישראליים
קטגוריה:אתרי אינטרנט שהושקו ב-2010
איירסט אינגרם

ויליאם איירסט אינגרם (באנגלית: William Ayerst Ingram; 27 באפריל 1855 – 20 במרץ 1913) היה צייר וחבר באסכולת ניולין. הוא הנציח נופים ואמנות ימית.

== ביוגרפיה ==
איירסט אינגרם, כרכרה וסוסים בחוף
ויליאם איירסט אינגרם נולד ב־27 באפריל 1855 בטוויקנהאם, סארי, אנגליה. אביו היה כומר שנולד בגלאזגו, סקוטלנד בשם הכומר ג.ס. אינגרם<ref name=":0"></ref> שהיה בעיירה סטיינס בשנת 1862 ובקפלה החדשה שנפתחה בווינווד בריצ'מונד בשנת 1871.

אינגרם היה הבן השלישי שנולד. בהתחלה קיוו שהוא יהפוך לאיש עסקים, ולכן רק מאוחר יותר בחייו החל ללמוד אמנות עם ו.ג. סטייפל. <ref></ref>

בשנת 1882 עבר אינגרם לעיר פלימות' בקורנוול. הוא התחתן עם מאי מרתה פיי, אמריקאית, בשנת 1896. בני הזוג התגוררו בטרגוריאן בפלימות' משנת 1911.

אינגרם נפטר ב -20 במרץ 1913 בפלימות'.

== קריירה ==
הוא הקים אולפן בצ'לסי, לונדון. באותה שנה הוא גם הקים את החברה האנגלו-אוסטרלית ונבחר כנשיא שלה. בשלב זה אינגרם נסע הרבה, כולל נסיעות לאוסטרליה, על פי האומן וחברו, ג'ורג' פרסי ג'אקומב-הוד.<ref></ref> הוא הפך לחבר האגודה קולוניאלית הבריטית לאמנות משנת 1888.

לאחר שעבר לקורנוול בשנת 1882, יצר אינגרם קשרי חברות עם אנשים מאסכולת ניולין, כולל לורה נייט והרולד נייט.

בשנת 1894 הקימו אינגרם ושני חבריו הטובים ג'ק דאונינג והנרי סקוט טיוק את הגלריה לאמנות פלימות'. בין 1902 ל -1904 היה אינגרם סגן נשיא האגודה הפוליטכנית של קורנוול בפלימות'.<ref name=":0" />

עבודותיו בשנת 1893 של ציורים ימיים, שיקפו את חוויות המסע שלו ברחבי העולם.

בסקירת תמונותיו אלה בעיתונות התקופה נאמר כי אינגרם הצליח ללכוד את גלי הים, אך לא הצליח בלכידת הנופים היבשתיים של החופים בגלל המונוטוניות שלהם כמו בחוף אוסטרליה.<ref></ref>

== גלריה ==
<gallery mode="packed" heights="160px">
File:William Ayerst Ingram - Sailing Ship At Sea.jpg | ספינות שטות בים
File:William Ayerst Ingram - At Anchor.jpg | בעגינה
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1855
קטגוריה:בריטים שנפטרו ב-1913
תחיה עבד אל נאצר

תָחִיָּה עבד אל נאצר (בערבית: تحية كاظم, בתעתיק מדויק: תחיה כאט'ם; 1 במרץ 1920 – 25 במרץ 1992) הייתה הגברת הראשונה של מצרים משנת 1954 עד 1970. היא הייתה אשתו של נשיא מצרים השני, גמאל עבד אל נאצר, שכיהן משנת 1956 ועד מותו בשנת 1970.

== ביוגרפיה ==
מלכה הרעייה של אידריס הראשון, מלך לוב]]
תחיה כאזם נולדה ב-28 בפברואר 1918, במנסורה שבמצרים לאב איראני ולאם מצרית<ref></ref><ref></ref><ref></ref>. היא הכירה את גמאל עבד אל נאצר באלכסנדריה, בעת שהיה חברו של אביה, סוחר שטיחים אמיד. היא קיבלה את אישור אביה להינשא לנאצר בשנת 1944,<ref name="efl"></ref> והזוג נישא באותה השנה. נולדו להם חמישה ילדים, שתי בנות ושלושה בנים. ב-23 ביוני 1956 לאחר אשרור מינויו של נאצר כנשיא במשאל עם, הפכה כאזם לגברת הראשונה של מצרים.

בתור הגברת הראשונה, תחיה עבד אל נאצר תמכה בקריירה הפוליטית של בעלה ובקידום מטרות חברתיות שונות במצרים. היא נודעה בצניעותה, בפשטותה ובמסירותה לשירות הציבורי. היא הייתה מעורבת באופן פעיל במספר יוזמות צדקה ורווחה חברתית, במיוחד תוך התמקדות בשיפור חייהם של נשים וילדים. היא פעלה לשיפור נגישותן של נשים לחינוך ולהזדמנויות תעסוקה, ופעלה למען זכויותיהן.

עם מותו של נאצר ב-28 בספטמבר 1970<ref name="ahram"></ref> פרשה מהחיים הציבוריים.

היא נפטרה ב-25 במרץ 1992 ונקברה לצד בעלה, על פי צוואתה.

==עיטורים ==
* 
**70px הצלב הגדול של מסדר הוורד הלבן של פינלנד (1967)<ref></ref>.
* 
**70px מסדר כתר הממלכה במלזיה (1965)<ref></ref>.

==קישורים חיצוניים==

== הערות שוליים ==

קטגוריה:הגברות הראשונות של מצרים
קטגוריה:גמאל עבד אל נאצר
קטגוריה:מצרים שנולדו ב-1920
קטגוריה:נפטרות ב-1992
רמת ביקון

רמת ביקון (באנגלית: Beacon Heights). מקבץ פסגות (רמה) בהרי קווטרמיין, באזור חוף סקוט, בארץ ויקטוריה שבאנטארקטיקה.

הרמה ממוקמת בין עמק ביקון ועמק ארנה.

שיא גובהה של הרמה - 2,345 מטרים מעל פני הים (בהר וסט ביקון).

הרים נוספים ברמה הם איסט ביקון, וסאות' ביקון.

== היסטוריה ==
=== מקור השם ===

שמה של הרמה ניתן לה על ידי הרטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904).

הרמה נקראת על שם מאובני הביקונייט (Beaconites) המצויים באבני החול שברמה.

== לקריאה נוספת ==

<div class="mw-content-ltr">• P. J. Barrett (1981), [https://www.tandfonline.com/doi/pdf/10.1080/03036758.1981.10423334 History of the Ross Sea region during the deposition of the Beacon Supergroup 400 - 180 million years ago], Journal of the Royal Society of New Zealand, 11:4, 447-458, DOI: 10.1080/03036758.1981.10423334 </div>

<div class="mw-content-ltr">• P. N. Webb (1963), [https://www.tandfonline.com/doi/pdf/10.1080/00288306.1963.10422069 Geological investigations in southern Victoria land, Antarctica], New Zealand Journal of Geology and Geophysics, 6:3, 361-387, DOI: 10.1080/00288306.1963.10422069 </div>

<div class="mw-content-ltr">• Russell, N.C., Edwards, H.G.M., Wynn-Williams, D.D., [https://www.bas.ac.uk/data/our-data/publication/ft-raman-spectroscopic-analysis-of-endolithic-microbial-communities-from-beacon-sandstone/ FT-Raman spectroscopic analysis of endolithic microbial communities from Beacon sandstone in Victoria Land, Antarctica], Antarctic Science / 10, PP 63-74, https://doi.org/10.1017/S0954102098000091</div>

<div class="mw-content-ltr">• O. S. Vialov (1962), [https://www.tandfonline.com/doi/pdf/10.1080/00288306.1962.10417633 Problematica of the Beacon Sandstone at Beacon Height West, Antarctica], New Zealand Journal of Geology and Geophysics, 5:5, 718-732, DOI: 10.1080/00288306.1962.10417633</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1108 רמת ביקון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20434 רמת ביקון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=1036&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת ביקון] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/beacon-heights.html תרשים הנוף הנשקף מרמת ביקון] באתר peakvisor
* [https://www.yr.no/place/Antarctica/Other/Beacon_Heights/ מזג אוויר נוכחי מעודכן ברמת ביקון]
** [https://www.yr.no/place/Antarctica/Other/Beacon_Heights/long.html תחזית מזג אוויר עדכנית ארוכת טווח עבור רמת ביקון]
** [https://www.yr.no/place/Antarctica/Other/Beacon_Heights/statistics.html סטטיסטיקות מזג אוויר עבור רמת ביקון]

== הערות שוליים ==

ביקון
ביקון
וסט ביקון

וסט ביקון או מערב ביקון או ביקון מערב (באנגלית: West Beacon) היא פסגה נישאת, ברמת ביקון, בהרי קווטרמיין, באזור חוף סקוט, בארץ ויקטוריה, שבאנטארקטיקה.

גובהה של הפסגה 2,345 מטרים מעל פני הים, והיא הפסגה הגבוהה ביותר ברמת ביקון.

== היסטוריה ==
=== מקור השם ===

שמה של רמת ביקון ניתן לה על ידי הארטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904).

הרמה נקראת על שם מאובני הביקונייט (Beaconites) המצויים באבני החול שברמה.

שמה של הפסגה ניתן לה על ידי משלחת דיסקברי, אשר קראה לה, בשל מיקומה "רמת ביקון מערב" (באנגלית: "Beacon Height West").

לימים קוצר השם, לשם הנוכחי, על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

== לקריאה נוספת ==

<div class="mw-content-ltr">• P. J. Barrett (1981), [https://www.tandfonline.com/doi/pdf/10.1080/03036758.1981.10423334 History of the Ross Sea region during the deposition of the Beacon Supergroup 400 - 180 million years ago], Journal of the Royal Society of New Zealand, 11:4, 447-458, DOI: 10.1080/03036758.1981.10423334 </div>

<div class="mw-content-ltr">• P. N. Webb (1963), [https://www.tandfonline.com/doi/pdf/10.1080/00288306.1963.10422069 Geological investigations in southern Victoria land, Antarctica], New Zealand Journal of Geology and Geophysics, 6:3, 361-387, DOI: 10.1080/00288306.1963.10422069 </div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:16438 וסט ביקון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133578 וסט ביקון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15903&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR וסט ביקון] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/west-beacon.html תרשים הנוף הנשקף מווסט ביקון] באתר peakvisor
* [http://distancebetween.info/west_beacon מחשבון מרחקים - המרחק מווסט ביקון לאתרים סמוכים]
* [https://www.yr.no/place/Antarctica/Other/West_Beacon/ מזג אוויר נוכחי מעודכן בווסט ביקון]
** [https://www.yr.no/place/Antarctica/Other/West_Beacon/long.html תחזית מזג אוויר עדכנית ארוכת טווח עבור וסט ביקון]
** [https://www.yr.no/place/Antarctica/Other/West_Beacon/statistics.html סטטיסטיקות מזג אוויר עבור וסט ביקון]

== הערות שוליים ==

וסט
וסט
איסט ביקון

איסט ביקון או מזרח ביקון או ביקון מזרח (באנגלית: East Beacon) היא פסגה נישאת, ברמת ביקון, בהרי קווטרמיין, באזור חוף סקוט, בארץ ויקטוריה, שבאנטארקטיקה.

הפסגה מצויה במזרח רמת ביקון.

גובהה של הפסגה 2,265 מטרים מעל פני הים, והיא הפסגה השנייה בגובהה ברמת ביקון.

הפסגה מצויה מדרום לחלקון העליון של קרחון טיילור.

== היסטוריה ==
=== מקור השם ===

שמה של רמת ביקון ניתן לה על ידי הארטלי פראר, גאולוג שהיה חלק מהמשלחת האנטארקטיקה הבריטית (משלחת דיסקברי) (אשר חקרה את אנטארקטיקה בין השנים 1901– 1904).

הרמה נקראת על שם מאובני הביקונייט (Beaconites) המצויים באבני החול שברמה.

שמה של הפסגה ניתן לה על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

השם מתאר את מיקומה של הפסגה - במזרח הרמה.

== לקריאה נוספת ==

<div class="mw-content-ltr">• P. J. Barrett (1981), [https://www.tandfonline.com/doi/pdf/10.1080/03036758.1981.10423334 History of the Ross Sea region during the deposition of the Beacon Supergroup 400 - 180 million years ago], Journal of the Royal Society of New Zealand, 11:4, 447-458, DOI: 10.1080/03036758.1981.10423334 </div>

<div class="mw-content-ltr">• P. N. Webb (1963), [https://www.tandfonline.com/doi/pdf/10.1080/00288306.1963.10422069 Geological investigations in southern Victoria land, Antarctica], New Zealand Journal of Geology and Geophysics, 6:3, 361-387, DOI: 10.1080/00288306.1963.10422069 </div>

<div class="mw-content-ltr">• Russell, N.C., Edwards, H.G.M., Wynn-Williams, D.D., [https://www.bas.ac.uk/data/our-data/publication/ft-raman-spectroscopic-analysis-of-endolithic-microbial-communities-from-beacon-sandstone/ FT-Raman spectroscopic analysis of endolithic microbial communities from Beacon sandstone in Victoria Land, Antarctica], Antarctic Science / 10, PP 63-74, https://doi.org/10.1017/S0954102098000091</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4252 איסט ביקון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20766 איסט ביקון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=124642 איסט ביקון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4027&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איסט ביקון] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/east-beacon.html תרשים הנוף הנשקף מאיסט ביקון] באתר peakvisor
* [http://distancebetween.info/east_beacon מחשבון מרחקים - המרחק מאיסט ביקון לאתרים סמוכים]
* [https://www.yr.no/place/Antarctica/Other/East_Beacon/ מזג אוויר נוכחי מעודכן בווסט ביקון]
** [https://www.yr.no/place/Antarctica/Other/East_Beacon/long.html תחזית מזג אוויר עדכנית ארוכת טווח עבור וסט ביקון]
** [https://www.yr.no/place/Antarctica/Other/East_Beacon/statistics.html סטטיסטיקות מזג אוויר עבור וסט ביקון]

== הערות שוליים ==

איסט ביקון
איסט ביקון